รู้สึกคลื่นใส้ แต่ไม่อาเจียน มีเวียนหัว ท้องเสีย เป็นมาประมาณ1สัปดาห์ ซื้อยาฆ่าเชื้อแก้ท้องเสียมากินอาการดีขึ้น แต่ยังมีอาการเวียนหัว คลื่นใส้นิดหน่อย อาการแบบนี้เสี่ยงจะเป็นโควิด รึป่าวค่ะ
สวัสดีครับ อาการคลื่นไส้ ท้องเสีย เวียนศีรษะ อาจเกิดจากกระเพาะอาหารอักเสบ ลำไส้อักเสบ หรือ โรคเยื่อหุ้มสมองอักเสบ เบื้องต้น คงยังไม่เข้าข่ายโรคโควิด 19 นะครับ เพราะอาการของโรคนี้จะมีไข้สูง ไอ หายใจหอบเหนื่อยมากกว่าครับ จากประวัติที่เล่ามา น่าจะมีโรคลำไส้อักเสบมากกว่าครับถ้าอาการเริ่มดีขึ้น ก็ขอให้พักผ่อนมากๆ ดื่มน้ำเยอะๆ และ รับประทานอาหารอ่อนๆ โดยทั่วไป อาการจะค่อยๆดีขึ้นใน 1 สัปดาห์ครับอย่างไรก็ดี หากอาการไม่ดีขึ้น หรือ มีอาการไข้สูง ก็ควรพบแพทย์เพื่อตรวจรักษาต่อไปครับ